Mõtlesin kunagi, et millal näeme me Eestis live-naismängijat, kes suudaks toorelt bluffida, võtaks julgelt flippe ning oleks igas mängufaasis agressiivne. Tänaseks on vähemalt üks minu hinnangul täiesti olemas - loomulikult Kelly Limonova! Kelly on harukordne leid, sest pokkerimängijaks on ta arenenud täielikult iseseisvalt ning alles pärast poolteist aastat kestnud aktiivset ning tulemuslikku mängimist küsis ta abi Eesti ühelt tuntuimalt pokkerihailt Marek Kolgilt, kes aitas lihvida live-mängu üksiksasju, suurendada agressiivust ning jälgida vastaseid. Kelly tänast mängustiili (nagu ka Kolgi enda oma) nimetavad paljud pisut hullumeelseks, kuid paraku on see ka stiil, millega annab turniire võita. Ja  võite on Kellyl eestisisestelt turniiridelt tõepoolest rohkem kui mistahes teisel naismängijal. Mind imestab, et teda ei pakutud üheks 2010. aasta pokkeriahuhindade nominendiks, kuid kõikide eelduste kohaselt peaksime me Kelly 2011. aastal juba kindlasti sellest nimekirjast leidma. Ma ei imestaks, kui Kellyl õnnestuks juba lähiajal mõni suurem turniir kinni koputada, sest ta ei mängi lihtsalt rahakohtade, vaid hoopis säravamate tiitlite nimel.